OpenLLM-France/wikimedia huggingface dataset:
# Tord tacat

El tord tacat (Geokichla guttata) és un ocell de la família dels túrdids (Turdidae).

## Hàbitat i distribució

Habita boscos, sovint de ribera de Kenya, Tanzània i l'extrem sud-est de República Democràtica del Congo.

## Referències

* ↑ «Tord tacat». Cercaterm. TERMCAT, Centre de Terminologia. Rev. 20/01/2022(català)
# Tukmakli

Tukmakli (en rus: Тукмаклы) és un poble de Baixkíria, a Rússia, que en el cens del 2010 tenia 76 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Tukoji III Rao Holkar

Maharajadhiraja Raj Rajeshwar Sawai Shri Sir Tukoji III Rao Holkar Bahadur (Maheshwar 26 de novembre de 1890-París 21 de maig de 1978) fou maharajà d'Indore, fill i successor de Sivaji Rao Holkar que va abdicar al seu favor el 31 de gener de 1903. La seva mare era Maharani Shrimant Akhand Soubhagyavati Sita Bai Sahib Holkar.
Va regnar sota un consell de regència i fou investit de tots els poders el 6 de novembre de 1911 amb 21 anys. Aquest mateix any va assistir a la coronació de Jordi V d'Anglaterra a Londres. Va fundar l'orde del mèrit d'Holkar (febrer de 1914) i l'orde de Ahilya Holkar (22 de novembre de 1920). Va ser nomenat cavaller de l'orde de l'estrella l'1 de gener de 1918. Va abdicar a favor del seu únic fill Jaswant II Rao Holkar el 26 de febrer de 1926.
Es va casar el 1895 amb Maharani Shrimant Akhand Soubhagyavati Chandravati Bai Sahib Holkar, el 1913 amb Maharani Shrimant Akhand Soubhagyavati Indira Bai Sahib Holkar i el 1928 amb Maharani Shrimant Akhand Soubhagyavati Sharmista Devi Sahib Holkar (coneguda com a Sharmista Devi), una americana nascuda Nancy Anne Miller.
Va morir a París el 21 de maig de 1978). Va tenir un sol fill i sis filles.

## Referències

Genealogia
# Traducció (desambiguació)

«Traducció» té aquests significats:
* Biologia: procés biològic en què se sintetitza una cadena de proteïnes a partir d'una seqüència d'ARN missatger; vegeu síntesi proteica.
* Lingüística:
** Traducció lingüística, procés d'interpretació d'un text en una llengua i posterior producció d'un text equivalent en una altra:
** Traducció automàtica, traducció emprant programari específic.
** Traducció jurada, traducció oficial de documents que requereixen una validesa legal
** Traducció i interpretació, per als estudis universitaris.
# Traduccions

Traduccions (Translations en l'original anglès) és una obra de teatre escrita el 1980 pel dramaturg irlandès Brian Friel. Transcorre a la vila fictícia de Baile Beag (Ballybeg), a la Irlanda del segle xix, i planteja qüestions relacionades amb el llenguatge, la comunicació, i l'imperialisme cultural. La versió catalana, traduïda per Joan Sellent, va ser estrenada el 2014 a la Biblioteca de Catalunya sota la direcció de Ferran Utzet.

## Argument

L'obra té lloc l'any 1833 a un poble del comtat de Donegal, al nord-oest d'Irlanda. L'acció comença quan Owen, el fill del mestre de l'escola rural de la vila, torna a casa després de sis anys d'absència acompanyat d'un destacament de geògrafs de l'exèrcit britànic amb l'objectiu de canviar tots els topònims gaèlics de la zona a la llengua anglesa. Owen ha estat contractat per fer-los de traductor i ajudar-los amb la seva feina, fet que comptarà amb l'oposició del seu germà Manus. La trama es complica quan el jove tinent anglès Yolland s'enamora de Máire, la promesa de Manus.
Friel utilitza el llenguatge com un instrument per subratllar els problemes de comunicació: lingüística, cultural i generacional. Dins el context de l'obra, els personatges irlandesos i anglesos parlen les seves respectives llengües, però de fet tots els actors parlen anglès en l'original. Això permet a l'audiència d'entendre totes les llengües, encara que els personatges no s'entenguin entre ells.

## Repartiment

| Personatge | Repartiment estrena original (Guildhall, Derry - 23/09/1980) | Repartiment estrena catalana (Barcelona - 29/01/2014) |
| Manus | Mick Lally | Albert Prat |
| Sarah | Ann Hasson | Jenny Beacraft |
| Jimmy Jack | Jack Roy Hanlon | Òscar Intente |
| Máire | Nuala Hayes | Montse Morillo |
| Doalty | Liam Neeson | Ramon Vila |
| Bridget | Brenda Scallon | Júlia Truyol |
| Hugh | Ray McAnally | Enric Auquer |
| Owen | Stephen Rea | David Vert |
| Capità Lancey | David Heap | Òscar Intente |
| Tinent Yolland | Shaun Scott | Ivan Benet |

## Notes

* ↑ «La Perla 29 presenta 'Traduccions/Transllations' dirigida per F. Utzet». Teatralnet, 25-01-2014. Arxivat de l'original el 2014-02-02. [Consulta: 28 gener 2014].
* ↑ Richtarik, Marilynn J. Acting Between the Lines: The Field Day Theatre Company and Irish Cultural Politics, 1980-1984. Oxford, Anglaterra: Clarendon Press, 1994, p. 31–32. ISBN 0-19-818247-3.
Viccionari
# Tres eran tres

Tres eran tres va ser una sèrie de televisió escrita i dirigida per Jaime de Armiñán i emesa per Televisió Espanyola en la temporada 1972-1973.

## Argument

Elena, Paloma i Julia són tres germanes que, no obstant això, per avatars de la vida han viscut en llars separades i amb prou feines es coneixen. Els seus pares es van separar sent elles petites, i Elena es va quedar a viure amb la seva mare, Paloma amb el seu pare, i Julia va ser enviada a un internat a l'estranger. Les circumstàncies fan que, sent les tres ja adultes, es reuneixin a viure juntes a casa d'Elena, i al llarg de la sèrie es reflecteixen les seves desavinences, les seves baralles, les seves reconciliacions, les seves frustracions i aspiracions i, en definitiva, els llaços que tornen a mantenir-les unides.

## Repartiment

* Amparo Soler Leal, Elena
* Julieta Serrano, Paloma
* Emma Cohen, Julia
* Lola Gaos, Fuencisla
* Charo López, María
* Yolanda Ríos, Alicia
* José Vivó, Carrasco
* Joaquín Roa, Padre

## Premis

* TP d'Or 1973: Emma Cohen com Millor actriu nacional

## Curiositats

La relació sentimental que va unir Fernando Fernán Gómez i Emma Cohen durant 35 anys, va començar després de la participació de l'actor com a estrella convidada en un dels episodis de la sèrie.

## Referències

* ↑ Tres eran tres a filmaffinity.com
* ↑ Muere a los 69 años la actriz Emma Cohen, teleprograma.diezminutos.es
* ↑ Isabel Clúa Ginés Genero y cultura popular/ Genre and Popular Culture: Estudios Culturales 1, p. 212-213
* ↑ Emma Cohen fue el gran amor de Fernando Fernán Gómez, manuel Román a liberdadigital.com

## Enllaços externs

* Tres eran tres a RTVE a la carta
# Tres entrades per al 26

Tres entrades per al 26 (títol original: Trois places pour le 26) és una pel·lícula francesa dirigida per Jacques Demy, estrenada l'any 1988. Ha estat doblada al català.

## Argument

Un artista de music-hall, Yves Montand, torna a la ciutat de la seva adolescència, Marsella, per preparar l'espectacle de la seva propera gira internacional. Tots els seus fans estan emocionats, en particular Marion, que només somia pujar a l'escenari. Somia sovint en Mylène, el seu amor de joventut, que ha deixat a Marsella per fer carrera a París.

## Repartiment

* Yves Montand: Yves Montand
* Mathilda May: « Roxane », Marinette (« Marion ») de Lambert
* Françoise Fabian: Marie-Hélène, baronesa Édouard de Lambert (ex-Mylène Le Goff)
* Jean-Claude Bouillaud: el capità
* Antoine Bourseiller: Fonteneau
* Christophe Bourseiller: Serge
* Geoffrey Carey: Michael
* Sophie Castel: la receptionnista
* Katy Varda: Alice
* Marie-Dominique Chayze: Nicole
* Raoul Curet: el director de l'hotel
* Mathieu Demy: Derderian
* Danielle Durou: Mlle Destain
* Patrick Fierry: Toni Fontaine
* Paul Guers: Max Leehman
* Bertrand Lacy: Steve Larsenal
* Catriona MacColl: Betty Miller
* Pierre Maguelon: Marius Ceredo

## Referències

* ↑ esadir.cat. Tres entrades per al 26. esadir.cat.
* ↑ «Trois places pour le 26». Allocine.
# Tres estrelles doji alcistes

Les Tres estrelles doji alcistes (en anglès: Bullish Tristar) és un patró d'espelmes japoneses format per tres espelmes doji que indica un canvi en la tendència baixista; rep aquesta denominació perquè els tres doji representarien la forma de tres estrelles dalt del cel.

## Criteri de reconeixement

* La tendència prèvia és baixista
* Es forma un primer doji.
* L'endemà els preus obren amb gap baixista i es forma un segon doji
* El tercer dia els preus obren a l'alça i es forma un trecer doji

## Explicació

En un context de tendència baixista, l'aparició del primer doji és un senyal d'advertiment de la pèrdua de força dels beats. El segon doji evidencia que els beats ja no tenen força per continuar baixant, i el tercer confirma el canvi de tendència.

## Factors importants

Els tres doji seguits evidencien una gran indecisió en el mercat. Es recomana esperar a la confirmació al quart dia següent en forma gap alcista, un trencament de tendència, o sinó en forma d'espelma blanca amb tancament superior.

## Bibliografia

* «Bullish Tristar». Candlesticker. [Consulta: 9 maig 2011].
# Torres de Barbués

Torres de Barbués és un municipi aragonès situat a la província d'Osca i enquadrat a la comarca dels Monegres.
# Torres de Montserrat

Les Torres de Monserrat, són un conjunt de torrasses de la muralla, d'origen almohade situades a la ciutat d'Oriola (Baix Segura, País Valencià). Es tracta de dues torres situades a l'esquena del Santuari de la Mare de Déu de Monserrat. Estan situades a la falda del Mont de Sant Miquel, al carrer Torreta.
La desapareguda muralla connectava aquestes torres amb la Porta de Múrcia (hui desapareguda) i la muralla interna del Castell d'Oriola (destruïda al segle xviii).
La cronologia de les torres, en principi, es fixa al segle XII-XIII, a l'època almohade, encara que no es descarta que la seua antiguitat fora major, tenint en compte l'existència d'una muralla visigoda que protegia el castell de Teodomir. A més, pel llenç de la muralla, es trobava unida a la Torre d'en Vergonyes, punt de la muralla més a oest de la ciutat.
El rei Pere IV el Cerimoniós, va manar, després de la Guerra dels dos Peres que va tindre a la ciutat en setge durant dotze anys, reformar les muralles de la ciutat, per la qual cosa aquesta reforma afectaria a les torres per reconstruir les parts afectades per la contesa. De la mateixa manera, el rei Felip II va ordenar la restauració de totes les muralles de la ciutat a costa de la Hisenda Reial.
El rei Felip V va ordenar la destrucció de la muralla per deixar indefensa a la ciutat, per haver donat suport a la causa de l'Arxiduc Carles, fet que va ser dut a terme pel Virrei de València i Múrcia, el cardenal Belluga.
L'any 2008, van ser restaurades per l'Ajuntament d'Oriola en una campanya per la recuperació del Patrimoni arquitectònic-militar. En l'actualitat, ambdues torres posseeixen la declaració de Bé d'interés cultural des de l'any 1949.

## Referències

* ↑ «Investigaciones geográficas». Instituto Universitario de Geografía. Universidad de Alicante, 1992. ISSN: 0213 -4619 ISSN- 0213 -4619.
* ↑ «Las ruinas del Castillo de Orihuela buscan evolucionar e integrarse ¿cómo y cuándo?» (en castellà). [Consulta: 5 juny 2020].
* 1 2 «Murallas de Orihuela» (en espanyol europeu), 17-12-2016. Arxivat de l'original el 2020-06-05. [Consulta: 5 maig 2020].
* ↑ Mazón Albarracín, Antonio José. «Callejeando 11. El Raval Roig 1.» (en castellà), 12-07-2018. [Consulta: 5 juny 2020].

## Vegeu també

* Muralles d'Oriola
# Turmes

Les turmes són en gastronomia els testicles dels animals. El mot turma també designa en general anatòmicament el testicle d'animal.

## Cocció

Els testicles són cuinats de diverses maneres: saltats amb salsa, sofregits, fregits amb farina o mantega, en pastissos, escalfats o rostits. Abans de cuinar, són generalment escaldats, escorxats, i remullats en aigua freda.

## Noms

Els testicles com a menjar són coneguts al món per diversos noms i eufemismes. En anglès se'ls denomina, de forma eufemística, pedres ("stones"), ostres de muntanya ("mountain oysters" o "Rocky mountain oysters"), ostres del prat ("prairie oysters") o patates fregides d'anyell ("lamb fries"). En francès s'anomenen "animelles", o també "rognons blancs". I en castellà se'ls anomena "criadillas", o "huevos de toro" a Llatinoamèrica.

## Vegeu també

* Menuts

## Referències

* ↑ "Turma" al web "diccionari.cat"
* ↑ Prosper Montagné, Larousse Gastronomique, 1938
* ↑ Oxford English Dictionary s.v. 'stone', 'mountain' i 'prairie oyster'
* ↑ Les produits tripiers : les animelles (ou rognons blancs) (francès)
* ↑ "Criadillas" al Diccionario de la Real Academia de la Lengua Española (castellà)
# Torrico

* Per a altres significats, vegeu «Federico Torrico».
* No s'ha de confondre amb Torricó.
Torrico és un municipi de la província de Toledo, a la comunitat autònoma de Castella la Manxa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 939 | 914 | 899 | 894 | 881 | 883 | 867 | 854 | 851 | 831 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* http://www.torrico.org/ Arxivat 2009-04-24 a Wayback Machine.
# Turó de Mas Capell

El Turó de Mas Capell és una muntanya de 661 metres que es troba al municipi de Santa Maria de Miralles, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tractat entre Ebla i Abarsal

El tractat entre Ebla i Abarsal va ser un important conveni comercial i polític que deixava constància per escrit de les relacions entre el regne d'Ebla i el regne d'Abarsal a la zona de l'Eufrates mig. El tractat es conserva a les Tauletes d'Ebla trobades en aquella ciutat. La data es desconeix, però estaria a l'entorn del 2350 aC amb més o menys 50 anys. És un document que reparteix el control entre dos estat d'un territori més aviat extens de l'antiga regió de Síria.
El text mostra la importància que en aquell moment tenia Ebla en tota la regió. Ebla imposa a Abarsal les seves condicions, tant econòmiques com polítiques i territorials. Es regulen molts assumptes, tant de domini territorial i control de les xarxes de comerç, com els aspectes tributaris dels ciutadans i dels comerciants. També concreta els procediments per mantenir les seus i els ambaixadors eblaïtes a Abarsal i dels ambaixadors d'Abarsal a Ebla, les factures de compra, les sancions per greuges entre els habitants dels dos països, les compensacions pels productes extraviats o robats i les mesures contra els robatoris i els bandits.
Fa una relació de les ciutats que pertanyien a Ebla, encara que el nom de tres resulta il·legible. Enumera la ciutat de Kablul i els seus ports comercials, i Za'ar i els seus ports a Usil-Adu, la ciutat i els ports de Gutanum, i diu que els súbdits del rei d'Ebla que són en aquests ports es troben sota la jurisdicció del rei d'Ebla, i els súbdits d'Abarsal, sota la jurisdicció del rei d'Abarsal. També són del rei d'Ebla Karkemish, Tinnu i els seus ports, Arga, Lada'inu, Irrulaba, Dazaba, Garamu, Radda'a i els seus ports, Alashune, Ra'ash, Adu i Igi. Diu també que les ciutats de Kakmium, Hashuwan i Irar, que havien estat destruïdes, (cal entendre que recentment), els seus habitants no les han reconstruït, i el prefecte del Palau d'Ebla es cuidaria d'organitzar el comerç amb aquestes ciutats, i el rei d'Abarsal no hi podrà establir relacions de mercat amb elles. Regula també els desplaçaments dels comerciants, que passin per on passin, serà el rei d'Ebla el que doni les autoritzacions necessàries.

## Referències

* ↑ Oliva, Juan (ed.). Textos para una historia política de Síria-Palestina. Tres Cantos: Akal, 2008, p. 43-44. ISBN 9788446019497.
# Txapàievka

* Per a altres significats, vegeu «Txapàievka (Crimea)».
El Txapàievka (Чапаевка), fins 1925 anomenat Motxa (Мо́ча), és un riu de Rússia, un afluent per l'esquerra del Volga. Passa per l'óblast de Samara. Té una llargària de 298 km i una conca de 4.310 km²,
Té un cabal mitjà de 2,53 m³/s (a 179 km de la desembocadura). Neix als pendents dels Sini Sirt al sud-est de l'óblast de Samara, prop de la frontera amb l'óblast d'Orenburg. Pren direcció nord-oest travessant un paisatge agrícola.
Abans de rebre el Viazovka, el riu gira cap a l'oest. A deu kilòmetres al sud de Txapàievsk gira al nord, en un tram amb molts meandres i braços morts.
A l'oest de Txapàievsk es divideix i crea un delta que ocupa des de Txapàievsk fins a Novokúibixevsk. En aquesta àrea d'aiguamolls el riu desemboca en diversos braços a les aigües de l'embassament de Saràtov.
És navegable en els seus darrers 34 km. És de règim principalment nival i es desseca en el seu curs superior. És generalment glaçat des de novembre fins a abril.

## Aluents principals

* Petruixka
* Vetlianka
* Viazovka

## Referències

* 1 2 3 «Чапаевка [Txapàievka]». A: Большой Советской Энциклопедии [Bol'shoy Sovetskoy Entsiklopedii] [Gran Enciclopèdia Soviètica] (en rus). 3a de 1969-1978 [Consulta: 21 març 2023].
# Txapàievo (Astracan)

* Per a altres significats, vegeu «Txapàievo».
Txapàievo (en rus: Чапаево) és un poble de l'óblast d'Astracan, a Rússia, segons el cens del 2014 tenia 429 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Tueris

Tueris (nom grec) o Taueret (nom egipci) és una deessa de l'antic Egipte. Les representacions de la deessa Tueris s'aparten de la imatge prima i bonica que podem observar a altres divinitats com Isis o Neftis. Era una deessa que es representava amb cap i cos d'hipopòtam, cua de cocodril i mans i peus de lleona. Normalment sol aparèixer representada aixecada aguantant el pes sobre les potes posteriors, amb un ganivet a una mà i a l'altra el símbol "S3" (Sa) que representa la protecció.
Era una deessa de tipus protector, sovint la seva imatge era utilitzada per les dones embarassades per protegir-se del mal i també s'utilitzaven figures de Tueris per protegir als lactants. Era una deessa molt popular entre la població senzilla i la trobem representada a multitud d'objectes per a la llar, com llits, i també era molt utilitzada per a la confecció d'amulets per protegir-se. Durant l'època ptolemaica les seves imatges eren col·locades a l'exterior dels temples, juntament amb les de Bes per tal d'aconseguir la seva protecció.
El seu culte no només el trobem a Egipte, sinó que es va expandir fora de les seves fronteres, especialment important va ser el seu culte a Núbia i a l'illa de Creta.

## Referències

* ↑ Rosa Thode, El panteón egipcio, Tueris en egiptologia.org
# Tuenno

Tuenno és un antic municipi italià, dins de la província de Trento. L'any 2007 tenia 2.347 habitants. Limitava amb els municipis de Campodenno, Cles, Cunevo, Denno, Dimaro, Flavon, Molveno, Nanno, Ragoli, Spormaggiore, Tassullo i Terres.
L'1 de gener 2016 es va fusionar amb els municipis de Tassullo i Nanno creant així el nou municipi de Ville d'Anaunia, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Pietro Leonardi | Llista cívica |
# Trona (Califòrnia)

* Aquest article tracta sobre la població del comtat d'Inyo. Si cerqueu la població del comtat de San Bernardino, vegeu «Trona (comtat de San Bernardino)».
Trona és un lloc designat pel cens al comtat d'Inyo, Califòrnia, al costat de la comunitat no incorporada de Trona (comtat de San Bernardino). Trona és a una altura de (519 msnm). El cens de 2010 dels Estats Units comptabilitzava la població de Trona en 18 habitants.
Segons el cens del 2010 la densitat de població era d'1,9 persones per milla quadrada (0,7 / km²). La distribució per races de Trona era de 18 (100, 0%) blanca sense hispans ni llatins segons les categories racials definides pel cens. El Cens Del 2010 informava que les 18 persones (100% de la població) vivien en llars. Hi havia 5 llars, on a tres d'elles (60,0%) hi vivien menors de 18, quatre d'elles (80,0%) eren parelles heterosexuals casades vivint juntes, sense famílies monoparentals. Tampoc detectà cap parella heterosexual ni homosexual sense casar. En un dels habitatges (20,0%) hi vivia una sola persona i en cap d'aquestes cinc llars hi havia majors de 65 anys. La mitjana de persones per habitatge era de 3,60. De les quatre famílies (80,0% de totes les cases); la grandària mitjana de la família era 4,25.
La població es repartia de la següent manera 8 persones (44,4%) menors de 18, cap persona (0%) d'entre 18 i 24 anys, 5 persones (27,8%) entre 25 i 44, 5 persones (27,8%) d'edat de 45 a 64 i cap persona (0%) de 65 anys o més. L'edat mitjana va ser de 30,0 anys. Per cada 100 dones hi havia 80,0 homes. Per cada 100 dones majors de 18 anys, hi havia 100, 0 homes.
Hi havia 6 habitatges amb una densitat mitjana de 0,6 habitants per milla quadrada (0,2 per km²), dels quals 3 (50,0%) eren ocupades pels seus propietaris, i dues (40,0%) eren ocupades per llogaters. La taxa de vacants dels propietaris era el 0%; la taxa de vacants de llogaters era del 0%. Dotze persones (66,7% de la població) vivien en habitatges ocupats pels seus propietaris i 6 persones (33,3%) vivien en habitatges de lloguer.

## Referències

* ↑ «2010 Census Interactive Population Search: CA - Trona CDP». U.S. Census Bureau.
Viccionari
# Uliànivka (Bilohirsk)

* Per a altres significats, vegeu «Uliànovka».
Uliànivka (en (ucraïnès): Ульянівка, rus: Ульяновка, Uliànovka) és un poble de la República Autònoma de Crimea a Ucraïna, que el 2014 tenia 428 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Uliànovka

«Uliànovka» té aquests significats:

## Rússia

* Uliànovka (Baixkíria), localitat de la república de Baixkíria, a Rússia
* Uliànovka (Mordòvia), localitat de la república de Mordòvia, a Rússia
* Uliànovka (Oriol), localitat de l'óblast d'Oriol, a Rússia

## Crimea

* Uliànivka (Bilohirsk), localitat de la República Autònoma de Crimea
* Uliànivka (Krasnogvardiske), localitat de la República Autònoma de Crimea
# Twin Lakes

«Twin Lakes» té aquests significats:
* Twin Lakes (Califòrnia).
* Twin Lakes (Minnesota).
* Twin Lakes (Nou Mèxic).
* Twin Lakes (Wisconsin).
# William Rutter Dawes

William Rutter Dawes (Londres, 19 de març de 1799 - Haddenham, 15 febrer de 1868) va ser un astrònom anglès.
Dawes va néixer a Londres, fill de William Dawes, també astrònom, que va viatjar a la colònia de Nova Gal·les del Sud amb la Primera Flota el 1788. Dawes era un clergue que va realitzar àmplies mesuraments d'estrelles dobles, així com observacions dels planetes. Era un amic de William Lassell. Va ser anomenat «ull d'àguila». Va fer dibuixos extensos de Mart durant l'oposició del 1864. El 1867, Richard Anthony Proctor va fer un mapa de Mart, basat en aquests dibuixos. Va guanyar la Medalla d'Or de la Royal Astronomical Society el 1855. Cràters a Mart i a la Lluna van rebre el seu nom, així com una divisió dins l'Anell C de Saturn. Un fenomen òptic, el límit de Dawes, va ser anomenat en honor seu.

## Referències

* 1 2 Michael Oates. «William Rutter Dawes (1799 - 1868)» (en anglès), 30-11-2009. Arxivat de l'original el 2021-11-29. [Consulta: 20 març 2010].
* ↑ «William Dawes» (en anglès). [Consulta: 20 març 2010].
* ↑ «Mars - Early nomenclature» (en anglès). Arxivat de l'original el 2012-07-03. [Consulta: 20 març 2010].
* ↑ «Royal Astronomical Society Gold Medal» (en anglès). NNDB. [Consulta: 20 març 2010].
* ↑ Marriott, R. A. «Dawes and Lassell and Saturn's Dusky Ring» (en anglès), 1986. [Consulta: 20 març 2010].
* ↑ José Carlos Canalda. «Límite de Dawes» (en castellà), 31-10-2000. [Consulta: 20 març 2010].

## Enllaços externs

* Monthly Notices of the Royal Astronomical Society, 1855, 15, 148 - Medalla d'Or de la RAS
* Monthly Notices of the Royal Astronomical Society, 1869, 29, 116 - Obituari
* The Observatory, 1913, 36, 419 - Biografia